Medlemsstat Undtagne udbydere af spiltjenester

Østrig I overensstemmelse med § 31c, stk. 3, nr. 1 og 2, i forbundsloven om pengespil af 28. november 1989 (Glücksspielgesetz — GSpG, lovtidende nr. 620/1989, som ændret i lovtidende nr. 118/2016), er følgende lotterispil delvist undtaget: — lotto (§ 6 i lov om pengespil) — fodboldtipning (§ 7 i lov om pengespil) — tillægspil (§ 8 i lov om pengespil) — lotterier med straksgevinst (§ 9 i lov om pengespil) — klasselotterier (§ 10 i lov om pengespil) — tallotto (§ 11 i lov om pengespil) — tallotterier (§ 12 i lov om pengespil) — onlinespil (§ 12a, stk. 1, i lov om pengespil) — bingo og Keno (§ 12b i lov om pengespil) Disse delvise undtagelser er baseret på den nuværende vurdering af, at disse spiltjenester udgør en lavere risiko og ophører med at finde anvendelse, hvis denne risiko anses for at stige i fremtidige vurderinger.

Belgien I overensstemmelse med artikel 5, stk. 1, i lov af 18. september 2017 om forebyggelse af hvidvask af penge og finansiering af terrorisme: — det nationale lotteri I overensstemmelse med artikel 25, stk. 1 og 9, i lov af 7. maj 1999 om hasardspil, væddemål, spilvirksomheder og beskyttelse af spillere og i overensstemmelse med kongeligt dekret af 30. januar 2019 offentliggjort den 8. februar 2019: — indehavere af en klasse C-licens, som i fornyelige femårsperioder og på de i licensen fastsatte betingelser giver tilladelse til at drive en (klasse III-)spilvirksomhed eller et udskænkningssted. — indehavere af en klasse G1-licens, som i fornyelige femårsperioder og på de i licensen fastsatte betingelser giver tilladelse til at udnytte hasardspil i tv-programmer ved hjælp af talrækker fra den belgiske talrækkeplan, og som udgør et komplet spilprogram — indehavere af en klasse G2-licens, som i en periode på et år og på de i licensen fastsatte betingelser giver tilladelse til at udnytte hasardspil gennem andre medier end dem, som præsenteres i tv-programmer, ved hjælp af talrækker fra den belgiske talrækkeplan, og som udgør et komplet spilprogram.

Tjekkiet I overensstemmelse med lov nr. 253/2008 af 5. juni 2008 om udvalgte foranstaltninger mod hvidvask af udbytte fra kriminelle aktiviteter og finansiering af terrorisme: — bingospil — tombolaer — pengelotterier — varelotterier — lotterier med straksgevinst og/eller tallotterier.

Danmark I henhold til § 1, stk. 5, i lov nr. 651 af 8. juni 2017 om forebyggende foranstaltninger mod hvidvask og finansiering af terrorisme og bekendtgørelse om delvis undtagelse af visse spil fra hvidvaskloven med ikrafttræden 26. juni 2017: — lokale puljevæddemål — spilleautomater uden for kasinoer med kontante gevinster, men hvor indsats og udbetaling er begrænset — lotterier, Klasselotteriet og almennyttige lotterier (herunder bingospil og tombolaer, når disse betragtes som almennyttige lotterier) — landbaseret poker, der spilles i et turneringsformat i foreninger, og når dette sker uden udbytte for licensindehaveren — onlinebingo udsendt på tv — managerspil (sæsoninddelt fantasisport, ikke daglige spil) — konkurrencer, hvor deltagelse sker ved afsendelse af SMS eller lignende — spil udbudt i henhold til §§ 9-15 i bekendtgørelse om offentlige forlystelser.

Estland I overensstemmelse med § 6 i den estiske lov om spil af 15. oktober 2008 i overensstemmelse med loven om forebyggelse af hvidvask af penge og finansiering af terrorisme af 26. oktober 2017: — kommercielle lotterier.

Finland I overensstemmelse med kapitel 1, § 3, stk. 4, i lov om forebyggelse af hvidvask af penge og finansiering af terrorisme af 28. juni 2017 (444/2017): — spilleautomater uden for kasinoer.

Tyskland I overensstemmelse med § 2, stk. 1, nr. 15, i hvidvaskloven (Geldwäschegesetz) af 23. juni 2017: — operatører af spillemaskiner/spilleautomater som defineret i § 33c i Gewerbeordnung — sammenslutninger, der driver totalisatorspil i henhold til §1 i loven om væddeløb og lotteri (Rennwett- und Lotteriegesetz) — lotterier, undtagen onlinelotterier, hvis operatører eller formidlere har en offentlig licens udstedt af den kompetente myndighed i Tyskland — sociale lotterier.

Ungarn I overensstemmelse med loven om forebyggelse af hvidvask af penge og finansiering af terrorisme (trådte i kraft den 26. juni 2017): — trækningsspil som defineret og reguleret i henhold til artikel 15-24 i lov nr. 34 af 1991 om udbud af pengespil (trækningsspil omfatter lodtrækningsspil, tombola, skrabelodder og andre såkaldte trækningsspil såsom offlinebingo).

Irland I overensstemmelse med § 25, stk. 8, i strafferetslov (om hvidvask af penge og finansiering af terrorisme) af 2010, som ændret, og i bestemmelse 3 i bekendtgørelse nr. 487/2018: — spillemaskiner eller forlystelsesautomater, der udbydes i henhold til § 14 i lov af 1956 om spil og lotterier — lotterier som defineret i lov af 1956 om spil og lotterier, herunder bingo — poker, udbudt på et andet fysisk sted end i et kasino eller en klub for private medlemmer.

Nederlandene I overensstemmelse med artikel 2 i finansministerens og justitsministerens regulativ af 13. juli 2018, nr. 2018-0000113969 (gennemførelsesregulativ til det fjerde direktiv om bekæmpelse af hvidvask af penge) — velgørenhedslotterier (artikel 3 i lov om hasardspil) — udbydere af ugentlige reklameindslag og mindre hasardspil (artikel 7a i lov om hasardspil) — statslotteriet (artikel 8 i lov om hasardspil) — lotterier med straksgevinst (artikel 14a i lov om hasardspil) — udbydere af sportskonkurrencer (artikel 15 i lov om hasardspil) — totalisatorer (artikel 23 i lov om hasardspil) — lottospillet (artikel 27a i lov om hasardspil) — alle udbydere af spilleautomater (artikel 30b i lov om hasardspil) — operatører af spilleautomater (§ 30h i lov om hasardspil).

Slovenien I overensstemmelse med dekret om at undtage arrangører af klassiske hasardspil for gennemførelsesforanstaltningerne til opsporing og forebyggelse af hvidvask af penge og finansiering af terrorisme (Republikken Sloveniens officielle tidende nr. 66/18 af 12. oktober 2018): — klubber og almennyttige humanitære organisationer, der er etableret i Republikken Slovenien, og som lejlighedsvis udbyder klassiske spiltjenester, er helt fritaget for gennemførelsesforanstaltningerne i henhold til loven om forebyggelse af hvidvask af penge og finansiering af terrorisme (Republikken Sloveniens officielle tidende nr. 68/16 af 4. november 2016) — operatører, der permanent udbyder klassiske spiltjenester på grundlag af en koncession fra Republikken Sloveniens regering, er delvis undtaget for gennemførelsesforanstaltningerne vedrørende kundekendskab, som skal gennemføres i overensstemmelse med et sådant dekret.